CELEX: 32021R0029
Language: el
Date: 2021-01-15 00:00:00
Title: Εκτελεστικός κανονισμός (ΕΕ) 2021/29 του Συμβουλίου της 15ης Ιανουαρίου 2021 για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία

15.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 12/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/29 ΤΟΥ ΣΥΜΒΟΥΛΙΟΥ
         της 15ης Ιανουαρίου 2021
         για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (ΕΕ) αριθ. 442/2011 (1), και ιδίως το άρθρο 32 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2012, το Συμβούλιο εξέδωσε τον κανονισμό (ΕΕ) αριθ. 36/2012.
                  
               
                     (2)
                  
                  
                     Λόγω της σοβαρότητας της κατάστασης στη Συρία και λαμβανομένου υπόψη του πρόσφατου διορισμού του κ. Faisal Mekdad ως υπουργού Εξωτερικών, ο κ. Faisal MEKDAD θα πρέπει να προστεθεί στον κατάλογο των υποκειμένων σε περιοριστικά μέτρα φυσικών και νομικών προσώπων, οντοτήτων ή οργανισμών ο οποίος περιλαμβάνεται στο παράρτημα II του κανονισμού (ΕΕ) αριθ. 36/2012.
                  
               
                     (3)
                  
                  
                     Ο κανονισμός (ΕΕ) αριθ. 36/2012 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του κανονισμού (ΕΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει από την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Ιανουαρίου 2021.
            
               
                  Για το Συμβούλιο
               
               
                  Η Πρόεδρος
               
               A.P. ZACARIAS
            
         
         
            (1)  ΕΕ L 16 της 19.1.2012, σ. 1.
      
      
         
            ΠΑΡΑΡΤΗΜΑ
            Προστίθεται η ακόλουθη καταχώριση στον κατάλογο που περιέχεται στο παράρτημα II τμήμα Α (Πρόσωπα) του κανονισμού (ΕΕ) αριθ. 36/2012:
            
               
                            
                        
                        
                           Όνομα
                        
                        
                           Αναγνωριστικά στοιχεία
                        
                        
                           Λόγοι
                        
                        
                           Ημερομηνία καταχώρισης
                        
                     
                           «311.
                        
                        
                           Faisal MEKDAD
                           (άλλως Fayçal, al-Mekdad, Meqdad, al-Meqdad)
                           (فيصل المقداد)
                        
                        
                           Ημερομηνία γέννησης: 1954
                           Τόπος γέννησης: Ghasm, Κυβερνείο Daraa, Συρία
                           Φύλο: Άρρεν
                        
                        
                           Υπουργός Εξωτερικών. Διορίστηκε τον Νοέμβριο του 2020.
                           Ως υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το συριακό καθεστώς.
                        
                        
                           15.1.2021»